Доналд Тръмп нападна „ястребите”: Фокусирайте се върху ИДИЛ, а не върху това как да започнете трета световна война
Американският президент Доналд Тръмп с остри критики срещу Джон Маккейн и Линдзи Греъм Поредна причина за гнева на новоизбрания президент Тръмп станаха неоконсерваторите в Републиканската партия, известни като привърженици на конфронтацията с Русия и опитите за налагане на световна хегемония. В последния си пост в Туитър президентът на САЩ нападна говорителите на неоконите в Сената – Джон Маккейн и Линдзи Греъм и ги призова да се съсредоточат върху важните неща, „вместо вечно да гледат как да започнат трета световна война”. Повод за критиката стана съвместното изявление на двамата сенатори, в което те разкритикуваха наложената от Тръмп временна забрана за достъп на лица от седем мюсюлмански страни поради заплаха от тероризъм. Маккейн и Греъм обвиниха президента на САЩ, че е прибързал с този ход, който по думите им „не е добре проучен”. „Указът изпраща сигнал, съзнателен или не, че Америка не желае мюсюлмани в страната. Поради това ние се страхуваме, че този указ може да подпомогне тероризма повече, отколкото да спомогне за сигурността ни”, твърдят подписалите изявлението. Двамата сенатори са известни привърженици на неоконсервативната линия в американската външна политика, насочена към установяване на глобално господство. Маккейн и Греъм критикуват остро Тръмп по редица въпроси, най-вече във връзка с плановете на американския президент да работи съвместно с Русия в борбата с тероризма в Сирия и Ирак. Според тях Русия е голяма заплаха за САЩ, равносилна на Ислямска държава. В своя отговор на съвместното изявление Доналд Тръмп нарече двамата сенатори от Републиканската партия „трагично слаби на тема имиграция”. Според него „сенаторите трябва съсредоточат енергията си върху Ислямска държава, нелегалната имиграция и сигурността на границата, вместо вечно да се чудят как да започнат трета световна война”. От a-specto.bg * Този текст не може да бъде препечатван и копиран в други медии без изричното разрешение на редакцията на a-specto